Ki Labib i dir lo lavortman? Eski lavortman i en pese?
LIR AN Afrikaans Albanian American Sign Language Amharic Arabic Armenian Azerbaijani Bislama Brazilian Sign Language Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch English Estonian Ewe Fijian Finnish Fon French Ga Georgian German Greek Hausa Hebrew Hiligaynon Hungarian Iban Icelandic Iloko Indonesian Italian Japanese Kachin Kinyarwanda Kirghiz Kiribati Kirundi Kongo Korean Kreol Seselwa Kwanyama Lingala Lithuanian Malagasy Malay Malayalam Myanmar Ndebele (Zimbabwe) Norwegian Nzema Oromo Ossetian Pangasinan Persian Polish Portuguese (Brazil) Portuguese (Portugal) Romanian Russian Sango Serbian (Cyrillic) Serbian (Roman) Shona Sinhala Slovak Slovenian Spanish Spanish Sign Language Sunda Swahili Swedish Tagalog Tatar Telugu Tetun Dili Thai Tigrinya Turkish Twi Ukrainian Urdu Uzbek Uzbek (Roman) Valencian Vietnamese Waray-Waray Welsh Xhosa Yoruba
Ki Labib i dir lo lavortman?
Labib pa servi sa mo “lavortman” ki vedir retir volonterman en fetis (pti baba) dan vant son manman. Me plizyer verse dan Labib i montre nou pwennvi Bondye lo lavi imen, enkli lavi en pti baba ki pa ankor ne.
Lavi i en kado sorti kot Bondye. (Zenez 9:6; Psonm 36:9) I vwar tou lavi konman presye, enkli lavi en pti baba dan vant son manman. Alor si en dimoun i volonterman touy en zanfan dan vant son manman, i konmsi i’n komet en mert.
Lalwa ki Bondye ti donn bann Izraelit ti dir: “Si dan en bagar parmi bann zonm en fanm ansent i ganny afekte, e son baba i ne avan son term san gran dimal, sa zonm ki ti tap li ava pey domaz ki mari sa fanm i demande, e ki ziz ava aprouve. Me si maler i arive, ou ava enpoz en lavi pour en lavi.”​—Egzod 21:22, 23. *
Kan ki lavi en imen i konmanse?
Eski Bondye pou pardonn en dimoun ki’n fer lavortman?
Eski i mal pour fer lavortman si lavi en manman oubyen son pti baba i an danze?
Pour Bondye, lavi en imen i konmans ler sa zanfan i ganny konsevwar. Dan son Parol, Labib, Bondye i toultan dekri en zanfan ki pa ankor ne konman en endividi. Annou vwar detrwa legzanp ki montre ki pour Bondye lavi en pti baba dan vant son manman i parey avek lavi en dimoun ki’n ne.
Lerwa David ti ganny enspire pour dir sa avek Bondye: “Mon pa ti ankor annan en laform, ou ti’n deza war mwan.” (Psonm 139:16) Bondye ti konsider David konman en dimoun menm si i pa ti ankor ne.
Deplis, Bondye ti konnen ki i ti annan en plan spesyal pour profet Zeremi avan Zeremi ti ne. Bondye ti dir avek li: “Avan menm ki mon ti form ou dan vant ou manman, mon ti konn ou. Avan ki ou ti sorti dan son vant, mon’n konsakre ou. Mon’n met ou apar e swazir ou konman profet pour bann nasyon.”​—Zeremi 1:5.
Lik ki ti en ekriven Labib e osi en dokter, ti servi menm mo Grek pour dekrir en baba ki pa ankor ne ek en nouvo ne.​—Lik 1:41; 2:12, 16.
Eski Bondye pou pardonn en dimoun ki’n fer en lavortman?
Bann ki’n deza fer en lavortman i kapab ganny pardonnen avek Bondye. Si aprezan zot aksepte pwennvi Bondye lo lavi, zot pa bezwen les sa remor konsyans afekte zot en kantite. Zeova i “ranpli avek konpasyon e i bon . . . Parey Les i lwen avek Was, i met nou pese lwen avek nou.” * (Psonm 103:8-12) Zeova pou pardonn tou sa ki senserman repantir avek zot pese ki zot in fer dan lepase, sa i enkli lavortman.​—Psonm 86:5.
Eski i mal pour fer lavortman si lavi sa manman oubyen son baba i an danze?
Ler nou pran kont sa ki Labib i dir lo lavi en zanfan ki pa ankor ne, i pa pou zistifye pour en dimoun fer en lavortman akoz lasante sa manman oubyen zanfan i kapab an danze.
Me ki i arive kot dan en ka rar ler en manman pe donn nesans son baba e la en ka irzan i devlope e zot bezwen swazir ant lavi sa manman ouswa lavi sa baba? Dan sa ka, bann ki enplike pou bezwen fer zot prop desizyon lekel ki zot pou sey sove.
^ par. 5 Fason serten tradiksyon in tradwir sa lalwa, i fer li paret konmsi sa ki ti arive avek sa manman ki pli enportan, pa sa ki ti arive avek sa fetis. Par kont dan Lekritir Ebre, i pe refer avek en aksidan fatal, swa avek sa manman oubyen avek sa zanfan.
^ par. 15 Zeova i non Bondye parey in ganny revel dan Labib.​—Psonm 83:18.
Fason viv ek valer moral Larepons sorti dan Labib
Annan respe pour lavi
Ki pwennvi Bondye konsernan lavortman, transfizyon disan ek lavi en zannimo?